شه‌فه‌ق نيوز/ شانه‌ى قه‌يران له‌ پاريزگاى كه‌ركوك، ئاشكراى خاسه‌وبوين 5 حاڵه‌ت تويشبوين وه‌ ڤايرۆس كۆرۆنا كرد له‌ پاريزاگه‌و باسيش له‌ وجوود دو حاڵه‌ت مردن كرد وه‌ ڤايرۆسه‌گه‌ له‌وه‌ختيگه‌و ده‌ركه‌فتگه‌ له‌ كه‌ركوك.
له‌ى باوه‌ته‌و، دكتۆر سه‌باح ناميق ئه‌ندام ليژنه‌ى قه‌يران له‌ پاريزگاى كه‌ركوك ئه‌را ئاژانس شه‌فه‌ق نيوز وت: ئمڕوو له‌ كه‌ركوك 5 حاڵه‌ت خاسه‌وبوين تۆمار كرياگه‌، باس له‌وه‌يش كرد جه‌م گشتى تويشبوينيش ره‌سيه‌ 71 حاڵه‌ت، وه‌لێ حاڵه‌ته‌يل ئيسه‌ى تويشبوين ته‌نيا 10 حاڵه‌تن.
ناميق ئاماژه‌ وه‌يه‌يش كرد حاڵه‌ته‌يل گشتى خاسه‌وبوين له‌ پاريزگاگه‌ ره‌سيه‌سه‌ 59 حاڵه‌ت، وه‌ل دو حاڵه‌ت مردن له‌وه‌ختيگه‌و ڤايرۆس كۆرۆنا له‌ كه‌ركوك ده‌ركه‌فتگه‌.
